b'\n_START_ARTICLE_\nPark Arturo Toscanini, Ljubljana\n_START_PARAGRAPH_\nPark Arturo Toscanini je eden izmed parkov v Ljubljani. Poimenovan je po italijanskem dirigentu Arturu Toscaniniju ob priliki pobratenja mest Ljubljane in Parme leta 1964. Dirigentu v \xc4\x8dast je v parku postavljeno kamnito obele\xc5\xbeje.\n_START_SECTION_\nUrbanizem\n_START_PARAGRAPH_\nPark se nahaja na Vi\xc4\x8du, oklepajo ga Jamova cesta in Langusova in Hajdrihova. Verjetno je posledica slabo nosilnih bajanskih tal, ki jih ni bilo mo\xc5\xbeno pozidati. Tla zelenice so nastala na nanosih gline in ilovice._NEWLINE_Starost parka je pribli\xc5\xbeno sto let, kar so ocenili po starosti vrb \xc5\xbealujk, ki so zasajene v parku. Kasneje so bili nasajeni beli topoli in breze._NEWLINE_V parku so diagonalno urejene sprehajalne poti z nekaj klopmi, kot tudi nekaj otro\xc5\xa1kih igral._NEWLINE_V okolici parka so, poleg stanovanjskih hi\xc5\xa1, zgrajeni in\xc5\xa1tituti, zgradbe fakultet, ministrstva in druge. Park je potreben obnove, za kar so bili pred leti \xc5\xbee izdelani projekti, ki pa niso bili realizirani.'